**ВІКТАРЫНА**[**ПА БЕЛАРУСКІХ НАРОДНЫХ КАЗКАХ**](http://urok.shkola.of.by/semantika-vobraza-geroya-i-antigeroya--charonih-kazkah-pra-kri.html)

**1. Прадоўжыце назвы бел.нар. казак**: “Музыка-…(чарадзей)”, “Лісіца і (гусак)…”, “два …(браты)”, “Хітры …(вол)”  
**2. Пазнайце казку па пачатку :**

“Жыў некалі насвеце музыка. Пачаў ён іграць яшчэ змалку.Бывала. пасучы валоў, зробіць з лазы дудачку ды як зайграе, дык [валы скубці траву перастануць](http://urok.shkola.of.by/pershi-golas-speli-kolas-i-saha--ralli-i-vali--yarme.html), -натапыруць вушы і слухаюць. У лесе птушкі прыціхнуць, нават жабы ў балоце не крумкаюць.” (“Музыка-чарадзей”)  
  
3. **Пазнайце казку па канцоўцы**:

“- Схітрыў ці не схітрыў, -адказаў вол, - а стог сена за пагодай накасіў. Ды і шкура ад вашых воўчых зубоў цэлая засталася”. (“Хітры вол”)

4. **Назавіце [тры добрыя справы](http://urok.shkola.of.by/tematika-infarmacijnih-gadzin-na-i-pagodzze-20172018-navuchale.html), якія зрабіў малодшы брат Іван у бел.нар казцы “Два браты”.**(1 –вярнуў людзям ваду, 2 – вылечыў [хворую дачку пана](http://urok.shkola.of.by/sej-toj-pitasya--yago-chamu-en-taki-i-zasedi-marka-adkazva.html), 3 –запусціў млын)

5. **Каму належаць наступныя словы? Назавіце галоўных герояў і назву казкі:**

“-Танцуй сабе, а з’есці я цябе яшчэ паспею… вось дык Гусак! Вось дык танцор!” (Словы належаць лісе. Галоўныя героі – Ліса і Гусак. Казка “Лісіца і Гусак”)

6. **Якому герою належаць наступныя словы :**

“Ідзі, Іван-бядняк , [на бераг мора](http://urok.shkola.of.by/oj-kraj-mora-rana-uskladala--oj-kraj-mora-radujsya-zyamlya.html), схавайся пад човен і дачакайся ночы. Прыляцяць тры мае сыны, тры вораны. Пачнуць між сабою гаварыць. Слухай іх і запамінай. [Толькі глядзі](http://urok.shkola.of.by/zaruchaleni-pyarscenak.html), не абзывайся”. (Халеры з казкі “Два браты”)

7**. Што** **адбылося перад апісанай падзеяй? З якіх казак гэтыя ўрыўкі?**

“…Так і засталася лісіца з разяўленым ротам” (Лісіца і Гусак”)

8. **Да якой казкі падыходзяць прыказкі?**  
  
Хто працуе, той не сумуе (“Хітры вол”)

Язык у разумнага ў галаве, у дурнога – на зубах. (“Два браты”)

9. **Назавіце адмоўных герояў у бел.нар. казках “Хітры вол”, “Лісіца і Гусак**”.

**Красворд па бел. нар. казках**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | | | | | | | **1** М | А | Н | Ю | К | А |
|  | | | | | | **2** В | А | Р | О | Н | А |  |
|  | | | | | **3** Х | А | Л | Е | Р | А |  |
|  | | | | | | **4** Ц | А | Р | С | Т | В | Е |
| **5** Ч | А | Р | А | Д | З | Е | Й | Н | Ы | Я |  | |
|  | | | **6** Л | І | С | І | Ц | А |  | |  | |
|  | | | | **7** С | К | Р | Ы | П | К | А |  | |

1. Закончы назву казкі, у якой пеўнік выгнаў казу з зайкавай хаткі : “Каза-…”.
2. Галоўная [гераіня казкі](http://urok.shkola.of.by/rechini-svet-charadzejnaj-kazki-yak-sistema.html), якая выдавала сябе за салаўя. .
3. Каго сустрэў Іван –бядняк з беларускай народнай казкі “Два браты”? .
4. Дапоўніце казачны пачатак : “У некаторым….
5. Як называюцца казкі, у якіх [прысутнічаюць цудадзейныя рэчы](http://urok.shkola.of.by/utvarenne-rechi-paspalitaj-stanovishcha-vkl-u-skladze-rp-plan.html), набываюцца цуды?
6. Гераіня казкі, якую перахітрыў Гусак, каб ратаваць сваё жыццё.
7. На якім музычным інструменце граў хлапчук у бел.нар. казцы “Музыка-чарадзей”?

-Вітаем вас , дарагія госці, на нашых занятках па “Роднаму слову”!

Сёння у нас зноў сустрэча з вуснай народнай творчасцю. Давайце ўспомнім з урокаў “Літаратурнага чытання”, што мы называем вуснай народнай творчасцю.  
  
**ВУСНАЯ НАРОДНАЯ ТВОРЧАСЦЬ –**[**СКЛАДАЛАСЯ ЛЮДЗЬМІ**](http://urok.shkola.of.by/belaruskaya-mova-srodak-znosin-pamij-lyudzemi-meta-dace-vuchny.html)**, РАСКАЗВАЛАСЯ, ПЕРАДАВАЛАСЯ ІМІ З ВУСНАЎ У ВУСНЫ, АД АДНАГО ПАКАЛЕННЯ ДА ДРУГОГА.**

* + Якія вы ведаеце жанры вуснай народнай творчасці? (песні, [прыказкі](http://urok.shkola.of.by/primaki-i-prikazki.html), прымаўкі, загадкі, байкі, легенды, лічылкі, казкі)
  + Наш памочнік сёння – Дабрадзей Ён падрыхтаваў нам некалькі заданняў, выконваючы якія мы акунемся ў вусную народнаю творчасць.
  + За выкананае заданне вы будзеце атрымліваць ад Дабрадзея кветку мудрасці.

1 ЗАДАННЕ. Расказаць народныя песні

2 ЗАДАННЕ Загадаць адно аднаму загадкі.

3 [ЗАДАННЕ Бой скорагаворак](http://urok.shkola.of.by/tankavi-boj-pad-syannom.html)

4 ЗАДАННЕ “Збяры прыказку” ( *Не адкладвай на заўтра тое, што паспееш зрабіць сёння. Няма смачнейшай вадзіцы, як з роднай крыніцы. Хочаш добра жыць – павінен працу любіць.)*

- **Сёння наш занятак прысвечаны аднаму з самых цікавых і любімых жанраў вуснай народнай творчасці. Здагадайцеся, якому:**

-*ГЭТА*[*ВУСНАЕ АПАВЯДАННЕ*](http://urok.shkola.of.by/konkursa-vusnae-vikazvanne.html)*, У ІМ ЛЮДЗІ З ДАЎНІХ ЧАСОЎ ВЫКАЗВАЛІ СВАЕ МАРЫ АБ ШЧАСЦІ,*[*АБ ПЕРАМОЗЕ ДАБРА НАД ЗЛОМ*](http://urok.shkola.of.by/plan-merapriemstva-prisvechanih-65--gadavine-vizvalennya-rb-ad.html)*, АБ ЦУДОЎНЫХ І ЧАРОЎНЫХ КРАІНАХ, ДЗЕ ХАЦЕЛАСЯ Б ЖЫЦЬ.* Гэта…**казка**. **ГЭТА І БУДЗЕ ТЭМАЙ НАШАГА СЁНЕШНЯГА ЗАНЯТКА.**Давайце паставім сабе задачы.

-Якія прыкметы казак вы ведаеце?

- Якія бываюць казкі?

5 ЗАДАННЕ. Віктарына па казках.  
  
**Работа ў групах:**  
  
**1 група – падрыхтаваць чытанне па ролях казкі “Хітры вол”**  
  
**2 група – Інсцэніроўка казкі “Пчала і муха”**  
  
**3 група - разгадванне красворда па казках**

Праверка выканання заданняў.

-Вось і надыйшоў да канца наш сёнешні занятак па вывучэнню роднай мовы. Усе заданні Дабрадзея мы выканалі. Калі вам было цікава і вы дазналіся [з занятка аб нечым новым](http://urok.shkola.of.by/chitaem-detyam-z-novim-godam.html), невядомым, прынясіце сваю кветку мудрасці да мяне. У нас атрымалася сапраўдная паляна мудрасці.

Тэма:

“Беларускія народныя казкі”

Падрыхтавала: настаўнік пачатковых класаў

Мельнікава А.А.

МЭТА: праверыць засвоеныя дзецьмі веды па прачытаных казках.

ЗАДАЧЫ:

* Развіваць цікаўнасць вучняў да чытання казак;
* Садзейнічаць [развіццю памяці і мыслення](http://urok.shkola.of.by/apisanne-vopitu-pedagagichnaj-dzejnasci-razvicce-lagichnaga-i.html);
* Развіваць творчае ўяўленне, знаходлівасць, [кемлівасць](http://urok.shkola.of.by/konkurs-kemlivasce.html);
* Вучыць дакладна і выразна фармуляваць свае думкі.

АБСТАЛЯВАННЕ:

* Выстава кніг “Беларускія народныя казкі”
* Красворд “Беларускія народныя казкі”
* Віктарына “Беларускія народныя казкі”
* Малюнкі да казак